**методика за комплексна оценка**

на офертите за участие в обществена поръчка с предмет:

**„Изпълнение на строителство за обновяване на СОУ „Любен Каравелов“ в рамките на проект „Образователна инфраструктура - изграждане и обновяване на училища, детски градини и ясли в град Пловдив“**

Всяка обособена позиция от обществената поръчка се възлага въз основа на икономически най-изгодната оферта. Икономически най-изгодната оферта се определя въз основа на критерия „оптимално съотношение качество/цена“. Оптималното съотношение между качеството и цената се определя чрез комплексна оценка на всяка оферта, на база 3 (три) показателя, включващи: цена; срок за изпълнение; качествени и екологични аспекти на техническото предложение;

Максималният брой, който може да бъде присъден на участник при определяне на комплексната му оценка е 100 точки. На първо място за съответната обособена позиция се класира участникът, получил най-висока комплексна оценка на офертата.

Формула за определяне на комплексна оценка:

**КО = П1 + П2 + П3**

Където:

*КО – комплексна оценка;*

*П1 – показател „Качествени и екологични аспекти на техническото предложение“*

П2 – показател „Срок за изпълнение“

*П3 – показател „Цена“*

Тежест на показателите в комплексната оценка:

Качествени и екологични аспекти на техническото предложение – 15 точки

Срок за изпълнение – 10 точки

Цена – 75 точки

Получените стойности от всяко изчисление по формулите за определяне на точките за всеки показател и за комплексната оценка ще бъдат закръгляни до втория знак след десетичната запетая.

# Показател П1 - Качествени и екологични аспекти на техническото предложение:

На оценка подлежат единствено оферти, които отговарят на изискванията на възложителя за изготвяне на техническо предложение, на другите изисквания на възложителя, посочени в документацията за обществената поръчка, на техническата спецификация, на одобрения инвестиционен проект и на действащото законодателство.

Оценката по показател П1 се формира на базата на качествените и екологични аспекти на техническото предложение, които са пряко свързани с предмета на поръчката.

Максималната стойност на показател П1 е 15 точки.

Точките по показателя се присъждат от оценителната комисия на база обща експертна мотивирана оценка, чрез която се преценява наличието на конкретни качествени и екологични характеристики на работната програма, която е неразделна част от техническото предложение.

Качествените и екологични характеристики на техническото предложение:

**1.** Предложени са **техническите параметри** на не по-малко от 5 (пет) основни материала и/или съоръжения, които ще бъдат вложени при изпълнението на СМР. За всеки от предложените материали е представена обосновка, съдържаща обективни обстоятелства, чрез които се представят технически предимства, свързани с технологичните параметри на материалите, които са адекватни на предмета на поръчката и гарантират качествен ефект от влагането им при изпълнение на конкретните СМР, предмет на възлагане.

**2.** Предложени са не по-малко от 2 (две) допълнителни **мероприятия за намаляване на вредното влияние върху околната среда**. Предложените мероприятия са извън задължителните, съгласно изискванията на инвестиционния проект и действащото законодателство и са съобразени със спецификата на строежа, предмет на изпълнение.

**3.** Предложени са не по-малко от 2 (две) допълнителни **мерки за осигуряване на качеството при изпълнение на поръчката**. Мерките допринасят за навременна и качествена реализация на отделните дейности и гарантират качествен ефект от прилагането им при изпълнение на поръчката.

Метод за формиране на оценката:

**15 точки:** Максимален брой точки се присъждат на оферти, за които са налице всичките три качествени и екологични характеристики на техническото предложение.

**10 точки:** В техническото предложение са налице две от изброените качествени и екологични характеристики.

**5 точки:** В техническото предложение е налице само една от изброените качествени и екологични характеристики.

Когато в техническото предложение не са налице изброените качествени и екологични характеристики, но предложението отговаря на предварително обявените условя на поръчката без да ги надгражда, участникът не подлежи на отстраняване, но офертата не получава точки по показател П1.

Пояснения:

Счита се, че определена характеристика е налице, когато са изпълнени всички условия, описани в нея.

По отношение на техническите параметри, примерни такива за конкретната обществена поръчка могат да бъдат: предложения за осигуряване на по-добро качество и устойчивост на влаганите материали, здравина и дълготрайност на изградените съоръжения/елементи или други според предложенията на участниците.

По отношение на екологичните мероприятия, примерни такива за конкретната обществена поръчка могат да бъдат: мероприятия свързани с опазване на околната среда (въздух, строителни и други отпадъци и влияние върху град Пловдив, където се намира строежа от съответната обособена позиция) чрез идентифициране на възможни замърсители и конкретни действия за преодоляването им и/или други превантивни природозащитни мерки.

По отношение на мерките за осигуряване на качество при изпълнение на поръчката – мерките може да включват въведени системи за управление на качеството или на доставките на материали и др., чрез които да се осигурява навременна и качествена реализация на отделните дейности.

# Показател П2 - Срок за изпълнение:

На оценка подлежат единствено оферти, които отговарят на изискванията на възложителя за изготвяне на техническо предложение, на другите изисквания на възложителя, посочени в документацията за обществената поръчка, на техническата спецификация, на одобрения инвестиционен проект и на действащото законодателство.

Оценката по показател П2 се формира на базата на оферирания в техническото предложение срок за изпълнение на поръчката.

Максималната стойност на показател П2 е 10 точки.

Формула за определяне на оценка по показател П2:

П2 = (П2min/П2n)\*10

Където:

П2min – най-краткият предложен срок от участник, допуснат до оценка;

П2n – срокът, предложен от участника, чиято оферта се оценява;

# Показател П3 - цена:

На оценка подлежат единствено оферти, които отговарят на изискванията на възложителя за изготвяне на ценово предложение и на другите изисквания на възложителя, посочени в документацията за обществената поръчка.

Оценката по показател П3 се формира на базата на оферираната в ценовото предложение цена за изпълнение на поръчката.

Максималната стойност на показател П3 е 75 точки.

Формула за определяне на оценка по показател П3:

П3 = (П3min/П3n)\*75

Където:

П3min – най-ниската предложена цена от участник, допуснат до оценка;

П3n – цената, предложена от участника, чиято оферта се оценява;

Този документ е създаден в рамките на проект “Образователна инфраструктура - изграждане и обновяване на училища, детски градини и ясли в град Пловдив“, който се осъществява с финансовата подкрепа на Оперативна програма „Региони в растеж” 2014 – 2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Община Пловдив и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПРР 2014 – 2020 г.